cyanic-selkie/wikianc huggingface dataset:
रुड़की कसबा
रुड़की कसबा (Rurki Kasba) भारत के पंजाब राज्य के पटियाला ज़िले में स्थित एक नगर है।
जेट ली
ली लियांजी (Li Lianjie, 李連杰), जन्म २६ अप्रैल १९६३), या जिन्हें उनके अन्य नाम जेट ली से जाना जाता है, एक फ़िल्म अभिनेता, फ़िल्म निर्माता, चीनी मार्शल आर्टिस्ट, वुशू चैपियन व अंतर्राष्ट्रीय सितारे है जो बेजिंग में जन्मे थे और जिन्होंने चीनी राष्ट्रीयता २००९ में त्याग दी थी।
ली का हॉलीवूड फ़िल्मों में पहला किरदार लीथल वेपन ४ (१९९८) में एक नकारात्मक भूमिका के रूप में था परन्तु उनका मुख्य पात्र के रूप में किरदार रोमियो मस्ट डाई (२०००) में था। इसके बाद उन्होंने कई हॉलीवूड फ़िल्मों में कार्य किया जिनमे किस ऑफ़ द ड्रैगन और अन्लिश्ड शामिल है। उन्होंने द फॉरबिडन किंगडम (२००८) में जैकी चैन के साथ, द एक्पेंडेबल्स (२०१०) में सिल्वेस्टर स्टेलोन के साथ और द ममी: टॉम्ब ऑफ़ द ड्रैगन एम्परर (२००८) में ब्रेंडन फ्रेज़र के साथ अभिनय किया है। वे होंग कोंग की फ़िल्म ओशियन हेवन (२०१०) में भी नज़र आए जिसका लेखन व निर्देशन कक्सु क्सिआओलू ने किया है।
संगठन सिद्धान्त
संगठन सिद्धान्त (Organizational theory) के अन्तर्गत औपचारिक सामाजिक संगठनों का समाजशास्त्रीय अध्ययन किया जाता है। व्यापारिक संगठन तथा ब्यूरोक्रैटिक संस्थाएँ आदि औपचारिक सामाजिक संगठन हैं।
संगठन के सिद्धान्त
संगठन के सिद्धान्त निम्न हैं:-
(1) उद्देश्य का सिद्धान्त - उद्देश्य के बिना संगठन का निर्माण नहीं किया जा सकता है, अतः संगठन के प्रत्येक भाग का उद्देश्य स्पष्ट होना चाहिए। संगठन में कार्यरत सभी व्यक्तियों को संगठन के उद्देश्य स्पष्ट होने चाहिए। उद्देश्य निश्चित न होने पर मानव एवं मानव सामग्री का कुशल एवं प्रभावी उपयोग नहीं किया जा सकता है।
(2) समन्वय का सिद्धान्त - समन्वय (coordination) संगठन के समस्त सिद्धान्तों को अभिव्यक्त करता है। संगठन का उद्देश्य ही उपक्रम के विभिन्न विभागों पर किये जाने वाले कार्य में समन्वय स्थापित करता है।
(3) विशिष्टीकरण का सिद्धान्त - व्यक्ति की इच्छा एवं कार्य क्षमता के अनुसार ही कार्य सौंपा जाना चाहिए जिसको करने में वह सक्षम है। तो वह उस कार्य में दक्षता प्राप्त करता है। इस सिद्धान्त के पालन से विभागों एवं कर्मचारियों की कार्य क्षमता में भी वृद्धि होती है।
(4) अधिकार का सिद्धान्त - सर्वोच्च सत्ता से अधिकारों के हस्तान्तरण के लिए पद-श्रेणीक्रम (hierarchy) का निश्चित निर्धारण होना चाहिए। प्रत्येक कार्य के संबंध में अधिकारों का उचित निर्धारण किया जाना चाहिए।
(5) उत्तरदायित्व का सिद्धान्त - अधिकार एवं दायित्व साथ-साथ होने चाहिए। अधीनस्थ कर्मचारियों के द्वारा किये गये कार्यों के लिए उच्च अधिकारियों का पूर्ण दायित्व होता है।
(6) व्याख्या का सिद्धान्त - प्रत्येक संगठन में हर एक की स्थिति लिखित में स्पष्टतः निर्धारित की जानी चाहिए। प्रत्येक कर्मचारी के कर्तव्य, दायित्व, अधिकार व संबंधों की स्पष्ट व्याख्या की जानी चाहिए।
(8) अनुरूपता का सिद्धान्त - यदि व्यक्ति के दायित्व अधिकारों की तुलना में अधिक है तो वह उन्हें पूरा नहीं कर सकता है तथा व्यक्ति के अधिकार दायित्वों की तुलना में अधिक है तो वह उनका दुरूपयोग करने की कोशिश करेगा। अतः दोनों ही स्थितियाँ संगठन के लिए अच्छी नहीं है।
(9) नियंत्रण के विस्तार का क्षेत्र - नियंत्रण के क्षेत्र से आशय एक अधिकारी द्वारा विभिन्न अधीनस्थों की क्रियाओं पर नियंत्रण बनाये रखने से है। कोई भी अधिकारी प्रत्यक्ष रूप से पांच या छः कर्मचारियों की क्रियाओं पर नियंत्रण कर सकता है।
(10) संतुलन का सिद्धान्त - यह सिद्धान्त संगठन की विभिन्न इकाईयों, नियंत्रण के विस्तार एवं आदेशों की श्रृंखला, रेखा व कर्मचारी प्रारूप आदि में उचित संतुलन बनाये रखने पर बल देता है।
(11) निरन्तरता का सिद्धान्त - संगठन संरचना में पर्याप्त लोच होनी चाहिए जिससे कि संगठन संरचना में आवश्यकता पड़ने पर इसका पुनर्गठन किया जा सके। संगठन एक प्रक्रिया है जो कि निरन्तर चलती रहती है। इसलिए संगठन आवश्यकताओं के अनुरूप होना चाहिए।
(12) अधिकार प्रत्यायोजन का सिद्धान्त - अधिकारों का प्रत्यायोजन संगठन के निम्न स्तर तक किया जाना चाहिए। यदि उस स्तर पर कार्य करने वाला व्यक्ति निर्णय के परिणामों से प्रभावित होता है। उच्च प्रबन्धकों को महत्वपूर्ण निर्णय लेने एवं भारी नियोजन के लिए पर्याप्त समय मिल जाता है।
(13) सरलता का सिद्धान्त - संगठन संरचना सरल से सरल होनी चाहिए जिससे सेवारत सभी व्यक्ति आसानी से समझ सकें तथा निष्पादन में अधिक लागत न आये व कठिनाइयों को कम किया जा सके।
(14) लोचशीलता का सिद्धान्त - संगठन के लोचशील होने से, बिना भारी फेरबदल के ही संस्था में नवीन तकनीकों को लागू करके कार्य कुशलता में वृद्धि की जा सकती है। अतः संगठन संरचना लोचशील होनी चाहिए। यदि संगठन संरचना में भावी आवश्यकताओं के अनुसार समायोजन की व्यवस्था नहीं होगी तो संगठन अप्रभावशील हो जायेगा।
(15) न्यूनतम सत्ता स्तरों का सिद्धान्त - ठोस एवं शीघ्र निर्णयन के लिए संगठन संरचना में सत्ता स्तरों को न्यूनतम किया जाना चाहिए। सत्ता स्तरों की निर्देश श्रृंखला लम्बी हो जाती है तो निम्न स्तर पर कार्यरत व्यक्ति की निर्देश प्राप्त होने में विलम्ब होने के साथ-साथ संदेशों की शुद्धता पर भी विपरीत प्रभाव पड़ता है।
(16) अनुरूपता का सिद्धान्त - समान कार्य करने वाले कर्मचारियों के अधिकारों एवं दायित्वों में भी एकरूपता होनी चाहिए जिसके कारण अधिकारों के टकराव समाप्त हो जायेंगे तथा निष्पादन में कुशलता आ जायेगी।
(17) पदाधिकारियों से सम्पर्क का सिद्धान्त - एक उपक्रम में संगठन के विभिन्न स्तरों पर प्रबन्धकों में ऊपर से नीचे की ओर वरिष्ठता तथा अधीनता के क्रम में परस्पर सम्पर्क होना चाहिए।
(18) निश्चितता का सिद्धान्त - संगठन के इस सिद्धान्त के अनुसार संस्था में कार्यरत व्यक्ति की प्रत्येक क्रिया न्यूनतम प्रयासों द्वारा अधिकतम कार्यकुशलता से निर्धारित लक्ष्यों की प्राप्ति में योगदान प्रदान करने वाली होनी चाहिए।
समकालीन कला संग्रहालय, तेहरान
तेहरान म्यूज़ियम ऑफ़ कंटेम्पररी आर्ट, तेहरान समकालिक कला संग्रहालय, या समकालीन कला संग्रहालय, तेहरान,(फ़ारसी: موزه هنرهای معاصر تهران) TMoCA के रूप में भी जाना जाता है। यह ईरान के सबसे बड़े कला संग्रहालय में से एक है। इसमें 3000 से अधिक कलाकृतियां हैं जिसमें 19 वीं और 20 वीं सदी की विश्व स्तरीय, यूरोपीय और अमेरिकी पेंटिंग, प्रिंट, चित्र और मूर्तियां का संग्रह शामिल है। इसके पास ईरानी आधुनिक और समकालीन कला के सबसे बड़ा संग्रह में से एक संग्रह है।
संग्रहालय का उद्घाटन महारानी फराह पहलवी द्वारा 1977 में किया गया था, 1979 की क्रांति से बस दो साल पहले। माना जाता है कि इसमें यूरोप और उत्तर अमेरिका के बाहर पश्चिमी उत्कृष्ट कलाकृतियों का सबसे मूल्यवान संग्रह है।
पृष्ठभूमि
1979 में ईरान की क्रांति के बाद, पश्चिमी कलाकृतियों को अलग से संग्रहालय की तिजोरियों में रखा गया था जब तक की क्रांति के बाद की पहली प्रदर्शनी 1999 में नहीं हुई। अब पश्चिमी कला के संग्रह को हर साल कुछ सप्ताहों के लिए दिखाया जाता है पर ईरान की परम्परावादी स्वभाव की वजह से अधिकतर कभी नहीं दिखाए जायेंगे।
इस संग्रह को यूरोप और संयुक्त राज्य अमेरिका के बाहर सबसे मूल्यवान पश्चिमी आधुनिक कला संग्रह माना जाता है, जिसे संस्थापक अध्यक्षों डेविड गैलोवे और डोना स्टेन ने फराह पहलवी के संरक्षण में एकत्रित किया है। ये कहा जाता है कि संग्रहालय में लगभग £2.5 बिलियन मूल्य की आधुनिक कला रखी गयी है। समय-समय पर स्थानीय और विदेशी कलाकारों की कृतियों की प्रदर्शनी यहां पर लगाई जाती है।
आने वाले सालों में टूर प्रदर्शनियों की योजना बनाई गयी है जिससे इस संग्रहालय के सुधार व नयी कलाओं को खरीदने के लिए पैसा जुटाया जा सके।
बाहरी कड़ियाँ
[
आम स्वामित्व
आम स्वामित्व का सन्दर्भ, किसी संगठन, उपक्रम, या समुदाय की परिसम्पत्तियों (असेट्स) को वैयक्तिक सदस्यों या सदस्यों के समूहों के नाम पर धारण करने के बजाए, अविभक्त रूप से आम सम्पत्ति के रूप में धारण करने से है। फलितों (आउटपुट्स) की मुक्त अभिगम्यता के साथ, उत्पादन के साधनों को आम रूप से धारण करने का सिद्धान्त, साम्यवादी समाज की परिभाषित विशेषता है।
साम्यवादियों और कुछ प्रकार के समाजवाद के द्वारा, उत्पादन के साधनों के आम स्वामित्व की वक़ालत की जाती हैं। अधिवक्ता सामूहिक स्वामित्व और आम सम्पत्ति को प्रभेदित करते हैं; पूर्वकथित का सन्दर्भ उस सम्पत्ति से हैं जिसपर समझौते द्वारा संयुक्त रूप से स्वामित्व हो, जैसे कि उत्पादक सहकारियाँ, जबकि पश्चात्कथित का सन्दर्भ उन परिसम्पत्तियों से हैं, जो अभिगम्यता के लिए पूरी तरह खुली हैं, जैसे कि, सबके लिए उपलब्ध सार्वजनिक पार्क।
आधा दिन आधी रात (1977 फ़िल्म)
आधा दिन आधी रात 1977 में बनी हिन्दी भाषा की फिल्म है।
सिनतोली, भिकियासैण तहसील
सिनतोली, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
गंपतौल गाँव, मनसूरचक (बेगूसराय)
}
गंपतौल मनसूरचक, बेगूसराय, बिहार स्थित एक गाँव है।
छाया, पोरबन्दर ज़िला
छाया (Chhaya) या छांया भारत के गुजरात राज्य के पोरबन्दर ज़िले में स्थित एक नगर है।
प्रथा (2002 फ़िल्म)
प्रथा 2002 में बनी हिन्दी भाषा की फिल्म है।
शैवालविज्ञान
शैवालों (algae) के वैज्ञानिक अध्यय्न को शैवालविज्ञान (Phycology या algology) कहते हैं। प्रायः शैवालविज्ञान प्रायः वनस्पति विज्ञान की शाखा माना जाता है।
वज़ीरएक्स
वज़ीरएक्स एक भारतीय क्रिप्टोकरेंसी एक्सचेंज है, जिसकी स्थापना 2017 में निश्चल शेट्टी ने की थी। कुछ समय बाद बाइनेंस एक्सचेंज ने इसका अधिग्रहण कर लिया था, जो दैनिक क्रिप्टो करेंसी ट्रेडिंग वॉल्यूम के लिहाज से दुनिया का सबसे बड़ा क्रिप्टो एक्सचेंज है।
वज़ीरएक्स के जरिए निवेश और ट्रेडिंग की जा सकती है।
वज़ीरएक्स के संस्थापक निश्चल शेट्टी ने बताया कि 2017 में जब वह भारत में बिटकॉइन खरीदने की कोशिश कर रहे थे, तो उन्हें कोई भी भारतीय प्लेटफार्म नहीं मिला।
फिर उन्होंने 10 लोगों की टीम बनाई और 2 महीने मेहनत करने के बाद वज़ीरएक्स बनाया गया।
शेखपुरा, पटियाला
शेखपुरा (Shekhpura) भारत के पंजाब राज्य के पटियाला ज़िले में स्थित एक गाँव है।
बीना जंक्शन रेलवे स्टेशन
बीना जंक्शन रेलवे स्टेशन भारतीय राज्य मध्य प्रदेश में स्थित एक रेलवे स्टेशन है एवं मध्य-पश्चिम रेलवे मंडल का भाग है। बीना जंक्शन बीना नगर में स्थित है और बुंदेलखण्ड एवं मालवा के आसपास के क्षेत्रों को जोड़ता है। यहाँ पर छः प्लेटफॉर्म हैं।
भारतीय प्रौद्योगिकी संस्थान जम्मू
भारतीय प्रौद्योगिकी संस्थान जम्मू (संक्षिप्त आईआईटी जम्मू ) एक सार्वजनिक अनुसंधान विश्वविद्यालय है जो जम्मू, जम्मू और कश्मीर, भारत में स्थित है । संस्थान 2016 में अस्तित्व में आया जब उच्च शिक्षा विभाग, जम्मू और कश्मीर सरकार और उच्च शिक्षा विभाग, मानव संसाधन विकास मंत्रालय (एमएचआरडी), भारत सरकार के बीच एक समझौता ज्ञापन पर हस्ताक्षर किए गए, जिससे सेटिंग की गई जम्मू के तहसील नगरोटा के गाँव जगती में एक आईआईटी कैंपस स्थापित करने के लिए बॉल रोलिंग।
अस्थायी परिसर
केसीएस परिसर में स्थापित, आईआईटी जम्मू के अस्थायी परिसर में परेशानी मुक्त शैक्षणिक वातावरण के लिए आवश्यक सभी सुविधाएं होंगी। कुल 40,000 sq.ft. छात्रावास, हाउस क्लास रूम, एक सेमिनार रूम, एक पुस्तकालय, एक कंप्यूटर प्रयोगशाला, संकाय कार्यालयों, एक कैफेटेरिया और मनोरंजक और रचनात्मक सुविधाओं सहित निर्मित क्षेत्र। परिसर में वॉलीबॉल, बास्केटबॉल, बैडमिंटन कोर्ट और क्रिकेट नेट हैं। इनडोर खेल सुविधाओं में टेबल टेनिस, कैरम, शतरंज और स्नूकर शामिल हैं। संगीत, नृत्य और अन्य गतिविधियों के लिए कमरे भी उपलब्ध हैं। शैक्षणिक भवन में एक बहुत अच्छा खुला वायु मंच है जो सांस्कृतिक गतिविधियों और प्रदर्शन के केंद्र के रूप में काम करेगा।
अकादमिक प्रोफ़ाइल
IIT जम्मू में शैक्षणिक कार्यक्रम भारतीय प्रौद्योगिकी संस्थान दिल्ली (IIT दिल्ली) के पाठ्यक्रम का अनुसरण करता है। आईआईटी जम्मू समय के साथ अपना पाठ्यक्रम विकसित करेगा। इस प्रकार, पहले वर्ष में, सभी छात्र, चाहे जो भी हो, एक ही पाठ्यक्रम से गुजरना होगा। पहले वर्ष में, छात्र बुनियादी विज्ञान और बुनियादी इंजीनियरिंग पर पाठ्यक्रम करेंगे। इसके अलावा, भाषा पर गैर-वर्गीकृत पाठ्यक्रम, पेशेवर नैतिकता और सामाजिक जिम्मेदारी और इंजीनियरिंग के लिए परिचय भी शामिल हैं। संस्थान एक क्रेडिट सिस्टम का अनुसरण करता है और एक कोर्स में प्रदर्शन का लगातार मूल्यांकन किया जाता है। पहले वर्ष के छात्रों के लिए एक सापेक्ष ग्रेडिंग प्रणाली का पालन किया जाता है और बाकी वर्षों के लिए यह पूरी तरह से संस्थान के शैक्षणिक और पाठ्यक्रम समन्वयक पर निर्भर करता है।
संस्थान बैचलर ऑफ टेक्नोलॉजी (बी.टेक) मास्टर ऑफ टेक्नोलॉजी (एम. टेक) ,और पीएच.डी. के निम्नलिखित क्षेत्रों में शैक्षिक कार्यक्रमों को संचालित करता है,
जनाबाई
भक्ति मार्ग की बहुज्ञानी उपेक्षिता - संत जनाबाई
जनाबाई एक महान भक्ति काव्य धारा की कवयित्री थी ।
इस समृद्ध पृष्ठभूमि पर जनाबाई का नाम एक उपेक्षित किंतु बहुगुण संपन्न संत कवयित्री के रुप में लेना होगा। जनाबाई महाराष्ट्र की एकमात्र ऐसी संत कवयित्री हैं जिनकी बानी में स्त्री-मन की अभिव्यक्ति होती है। वे अपने नितांत अकेलेपन में भी न जोगन होने की बात करती हैं न ही पुरुष संतों की देखादेखी उधार के भावों को अभिव्यक्त करती हैं। आत्मानुभवों की विशुद्ध अनुभूति जनाबाई की कविता की विशेषता रही। बल्कि जिस समय पुरुष संतों का बोलबाला था, उस समय जनाबाई अपने स्त्रीत्व पर गर्व करती हैं और 'स्त्री जन्म म्हणुनिया न व्हावे उदास'की सीख देती हैं। इसी स्त्रीत्व के माध्यम से वात्सल्य से लेकर श्रृंगार तक की कई अनुभूतियों को जीवंतता प्रदान करती हैं। जनाबाई के स्वर में ऐसे-ऐसे तत्व निहित हैं जो महाराष्ट्र तो क्या, समग्र भारतीय संत-साहित्य में दुर्लभ हैं।
महाराष्ट्र के मराठवाड़ा संभाग के गंगाखेड़ में करुंड व दमा नामक विट्ठलभक्त दंपति की बेटी जनाबाई बाल्यावस्था से मातृछत्र से विहीन हो गई। बेटी के लालन पालन में स्वयं को असमर्थ पाते हुए पिता दमा ने उसे संत नामदेव के पिता दमाशेटी को सौंप दिया। मातृ-पितृविहीन अनाथ जनाबाई संत नामदेव के घर दासी के रुप में रहने लगीं। जनाबाई नामदेव के प्रति इतनी कृतज्ञ थीं कि वे अंत तक स्वयं को 'नाम्याची जनी'अर्थात 'नामदेव की दासी जनाबाई'कहलवाती रहीं। उनके प्रत्येक पद में उन्होंने 'नामदेव की दासी जनी'की छाप लगा रखी है। उनके आत्मकथन में भी वे आद्योपांत नामदेव के प्रति अपनी श्रध्दा प्रकट करती हैं और जन्म जन्मांतर तक नामदेव की दासी बनी रहने की इच्छा व्यक्त करती हैं। (यह बात अलग है कि नामदेव के आत्मकथन में जनाबाई का बहुत ही कम उल्लेख है) संत नामदेव स्वयं एक महान संत थे लेकिन उन्होंने जनाबाई को अपने आत्मकथन में महत्व देना आवश्यक नहीं समझा। जनाबाई को संभवतः इस उपेक्षा की आदत थी। जनाबाई ने चहुं ओर से उपेक्षा ही सही - वे स्त्री थीं, दासी थीं, अनाथ थीं और जाति से शूद्र थीं। इस पृष्ठभूमि पर तत्कालीन समाज ने उनकी कितनी उपेक्षा की होगी, इस बात का अनुमान लगाना भी क्लेश पहुँचाता है। नामदेव के भरेपूरे परिवार की हर संभव सेवा करने के बावजूद होनेवाली उपेक्षा जनाबाई में गहरा वंचितत्व, अनाथपन का एक भाव भर देती है। यह उनके पदों में कुछ यूँ उतरता है -
राजाई गोणाई। अखंडित तुझे पायी।। मज ठेवियले द्वारीं। नीच म्हणोनि बाहेरी।।
(हे राजाई-गोणाई, निरंतर आपके चरणों की सेवा करने के बावजूद आपने मुझे नीच जानकर द्वार के बाहर ही रखा)
यही उपेक्षा जनाबाई को विट्ठल के निकट पहुँचा गई। वे अत्यधिक करुण स्वर में अपनी व्यथा-कथा विट्ठल से कहती हैं -
माय मेली बाप मेला। आता सांभाळ विट्ठला।। मी तुझें गा लेकरुं। नको मजसी अव्हेरुं।। मतिमंद मी तुझी दासी। ठाव द्यावा पायांपासी।। तुजविण सखे कोण। माझे करील संरक्षण।। अंत किती पाहासी देवा। थोर भ्रम झाला जीवा।। सकळ जीवाच्या जीवना। म्हणे जनी नारायणा।।
(मुझ माता-पिता विहीन अनाथ को संभालिए विट्ठल। इस बालक को दूर ना कीजिए। आपके अलावा कौन है जो मेरी रक्षा करेगा? अब और परीक्षा न लीजिए। इस दासी को अपनाइए।)
जनाबाई इतनी चतुर थीं कि विट्ठल को वे उन्हें दुत्कारने को कोई अवसर ही उपस्थित नहीं होने देतीं। वे कहती हैं कि विट्ठल उन्हें  दुत्कारकर अपने 'पतितपावन' होने के यश को कलंकित न करें -
गंगा गेली सिंधुपाशी। तेणे अव्हेरिले तिसी।। गंगा गेली सिंधुपाशी। तेणे अव्हेरिले तिसी।। तरी सांगावे कवणाला। ऐसे बोली बा विट्ठला।। जळ कोपे जळचरा। माता अव्हेरी लेकुरा।। जनी म्हणे शरण आले। अव्हेरिता ब्रीद गेले।।
(अर्थात सागर ने गंगा को, जल ने जलचर को, माता ने बालक को ठुकराया तो सागर, जल और माँ की महिमा कलंकित होती है और हे विट्ठल, आप ऐसा कदापि नहीं होने देंगे) क्या अद्भुत चातुर्य है। (याद कीजिए, दशकों बाद लिखा बिहारी का दोहा जिसमें वे ईश्वर को अपना 'बिरदु' बचाने का चैलेंज देते हैं।) जनाबाई का काव्य करुणा उपजाता है लेकिन इसका यह तात्पर्य कदापि नहीं कि वे दास्य भाव की भक्ति में लीन थीं। जनाबाई विट्ठल पर क्रोधित होने के बाद ऐसे वाक् वक्रता अपनाती हैं कि सूर की गोपियाँ भी लजा जाए -
अरे विठया विठया। मूळ मायेच्या कारट्या।। तुझी रांड रंडकी झाली। जन्मसावित्री चुडा ल्याली।। तुझे गेले मढे। तुला पाहून काळ रडे।। उभी राहून अंगणी। शिव्या देत दासी जनी।।
(सारी गालियाँ हैं। क्या भावार्थ लिखें?) हर तरफ से मिलनेवाली उपेक्षा और छींटाकशी से जो न बचाए, वह भगवान कैसा? अपनी भक्ति की पुष्टि पाने की आकांक्षी जनाबाई इसी कारण अपने विट्ठल को भी गाली देने से बाज नहीं आतीं।
यह संत जनाबाई की अत्यधिक महत्वपूर्ण विशेषता है कि उन्हें अलौकिक कहलवाने का कोई मोह नहीं था सो वे स्वयं मानवी बनी रहीं और अपने आराध्य विट्ठल को भी मानवीय धरातल पर खड़ा किया। अपने कठिन समय में असीमित श्रम ही को उन्होंने अपना साथी बनाया, एक तरह से 'काम में राम' तलाशा। यह दर्ज करना अत्यंत आवश्यक है कि नितांत एकाकीपन में केवल कार्यमग्नता जनाबाई की सहायता करती रही। सहज भाव से वे अपने श्रमानुभव को व्यक्त करती हैं कि झाड़ना, बुहारना, चक्की पीसना, उखल में कूट पीटकर धान से छिलके निकालना, पानी भरना, गोबरादि से लिपाई-पुताई करना आदि में उन्हें ईश्वरीय अनुभूति होती है बल्कि इन सारे कामों में साक्षात् विट्ठल उनकी मदद करते हैं। श्रमानुभव को ईश्वरानुभव के साथ जोड़ना अद्भुत है -
- झाड़लोट करी जनी। केर भरी चक्रपाणी (मैं झाड़ती-बुहारती हूँ, मेरा ईश्वर कचरा उठाता है)
जनी जाय शेणासाठी। उभा आहे तिच्या पाठी। -तांबराची कांस खोवी। मागे चाले जनाबाई।।
(गोबर लाने, लीपा पोती करने में पितांबरधारी मेरी मदद करते हैं)
जनी जाय पाणीयासी। मागे धांवे हृषिकेशी। -पाणी रांजणांत भरी। सडा सारवण करी।
(पानी भरने आदि में हृषिकेश मेरी सहायता करते हैं)
श्रम को भक्ति के साथ जोड़ना सामाजिक दृष्टि से भी अत्यधिक महत्वपूर्ण कार्य कहना होगा क्योंकि भक्ति को बैठे ठाले का धंधा मानकर, लौकिक कर्तव्यों से मुँह मोड़कर, वन-गुफा या तीर्थ स्थानों पर जाकर साधना के नाम पर श्रम से जी चुराना समाज की एक प्रवृत्ति होने लगी थी। (इसीलिए कबीर साहब को कहना पड़ा - 'वे क्यों कासी तजै मुरारी। तेरी सेवाचोर भये बनवारी') इस परिप्रेक्ष्य में जनाबाई का श्रम को महत्व देना अपने आप में एक लोकमंगलकारी कार्य है।
जनाबाई एक बात का बारंबार उल्लेख करती हैं कि उनके नहाने-खाने का ध्यान भी विट्ठल ही रखते हैं। यहाँ तक कि उनके बालों में तेल लगाने, उनका जूड़ा बनाने तक की जिम्मेदारी विट्ठल स्वयं निभाते हैं। इसमें कितनी वास्तविकता थी, यह कहना तो कठिन है लेकिन यह अवश्य कहा जा सकता है कि जनाबाई विट्ठलमय हो गई थीं। अपने प्रत्येक क्रियाकलाप में वे विट्ठल की उपस्थिति का अनुभव करती थीं। संभव है, अपने एकाकी शुष्क जीवन में ठंडक लाने के लिए उन्होंने विट्ठल का मानवीकरण किया हो या यह भी हो सकता है कि वे विट्ठल-चिंतन में इतनी मगन हो गर्इं कि उन्हें किसी श्रम का आभास हीं नहीं हुआ और वे यह मानकर चलने लगीं कि सारे श्रमसाध्य कार्य विट्ठल ही ने निपटाए... अपनी जनाबाई को विश्राम प्रदान करने के लिए!
इसे यथार्थवादी, मनोवैज्ञानिक दृष्टि से भी परखें तो जनाबाई की समर्पित भक्ति के अद्भुत रुप दृष्टिगोचर होते हैं। उनकी यह स्वीकारोक्ति उपरोक्त कथन को पुष्ट करती है -
(मेरे भीतर-बाहर, सर्वत्र मेरा विट्ठल है उसी को खाती-पीती, ओढ़ती-बिछाती हूँ।)
महदंबा, मुक्ताबाई आदि की योगिक वाणियों की तुलना में जनाबाई की यह सहज बानी भक्ति का जिस प्रकार साधारणीकरण करती है, उसका कोई जवाब नहीं। सहजता, जनाबाई की कविता का प्राणतत्व है। 'करुणा', 'थाळीपाक', 'तीर्थावळीचे अभंग', 'काकड आरती', 'दशावतारी वर्णन' उन्होंने इसी सहजता के साथ रचा। स्त्रियोचित भावनाओं की जैसी सर्वांगिण एवं सक्षम अभिव्यक्ति जनाबाई ने की है, वैसी कोई भारतीय स्त्री-संत नहीं कर पाई हैं। उनका स्त्रीत्व 'पाळणा, 'नामदेव-गोणाई भाषण, 'कृष्ण जन्म, बाललीला, 'काला' जैसे रचनाओं से अप्रतिम रुप से उभर आता है। जनाबाई नामदेव को बेहद श्रेष्ठ मानती हैं पर उनकी रचनाओं का एक स्वतंत्र अस्तित्व है, जिस पर नामदेव का कोई प्रभाव नहीं।
जनाबाई दास्य भाव, वात्सल्य भाव, सख्य भाव के सोपान चढ़ते हुए मधुरा भक्ति तक पहुँच जाती हैं। अपने आप को विट्ठल की प्रेमिका कहती हैं और नितांत दैहिक अनुभवों की अभिव्यक्ति करती हैं -
विठो चला मंदिरात। गस्त हिंडती बाजारांत। रांगोळी घातली गुलालाची। शेज म्यां केली पुष्पांची। समया जळती अर्ध रात्रीं। गळ्यामध्ये माळ मोत्यांची।
एके रात्रींचे समयीं देव आले लवलाही।। सुखशेज पहुडले। जनी सवे गुज बोले।। गुज बोलतां बोलतां। निद्रा आली अवचिता।। उठा उठा चक्रपाणी। उजाडले म्हणी जनी।।
यह श्रृंगारवर्णन करते-करते कुलीनता की सारी मर्यादाएँ त्यागकर जनाबाई स्वयं को व्यभिचारिणी घोषित करती हैं -
डोईचा पदर आला खांद्यावरी। भरल्या बाजारी जाईन मी हाती घेईन टाळ खांद्यांवरी वीणा। आता मज मना कोण करी।। जनी म्हणे देवा झाले मी वेसवा। निघाले केशवा घर तुझे।
विट्ठल और जनाबाई के बीच के इस नाते से गुस्साई रुक्मिणी को विट्ठल अपने और जनाबाई के रिश्ते का बहुआयामीपन इस प्रकार समझाते हैं -
'विट्ठल मनतेत। नको रुक्मिनी डाफरु। जनी अपलं लेकरु। आलं वस्तीला पाखरु'
(हे रुक्मिणी, हमारे रिश्ते से तुम क्रोधित ना होना क्योंकि जनी मात्र मेरी प्रियतमा नहीं, वह तो हम दोनों के आश्रय में आया नन्हीं-सी पक्षिणी है, बच्ची है)
अपने विट्ठल को पाने का आनंद जनाबाई इस प्रकार व्यक्त करती हैं -
धरिला पंढरीचा चोर। गळा बांधोनिया दोर। हृदय बंदिखाना केला। आत विट्ठल कोंडिला।
(मेरे मन को चुरानेवाले विट्ठल को मैंने अपने हृदय में बंद कर दिया है। याद कीजिए बाबा कबीर को, जो अपने ईष्ट को आँखों में बंद कर पलकें मूंदना चाहते हैं ताकि न वे किसी को देख पाएं ना उनके ब्रह्म किसी दूसरे को देख सके)
यहाँ एक बात अवश्य कहना चाहूँगी कि जनाबाई ऐसी एकमात्र कवयित्री हैं जिन्होंने लौकिक के माध्यम से अलौकिक अनुभूतियों की न केवल अभिव्यक्ति की बल्कि उन्हें प्रतिष्ठा भी प्रदान की। एक बात इसमें और जोड़ दूँ कि तत्कालीन समय में समकालीन कवि स्वयं को अत्यंत विरक्त एवं लौकिक जीवन से विमुख दिखाने का प्रयास करते थे। मुक्ताबाई की कट्टर योगिनी की प्रतिमा, उनके द्वारा मधुरा भक्ति को पूर्णतः अस्पृश्य रखना और पुरुष संतों का भी कमोबेश रुप में उसी लीक पर चलना सांसारिक जीवन से स्वयं को निर्लिप्त दिखाने की ही कोशिश थी। अब इस पृष्ठभूमि पर जनाबाई की खुली अभिव्यक्तियों ने कितना हड़कंप मचाया होगा और इसके चलते उन्हें क्या-क्या लांच्छन सहने पड़े होंगे, इसका सहज अनुमान लगाया जा सकता है। लेकिन जनाबाई को इन बातों ने आहत नहीं किया क्योंकि वे लिंगातीत-देहातीत हो चुकी थीं, सुधबुध खो चुकी थीं -
सगुण भक्ति से निर्गुण की ओर मार्गक्रमण कितना सुंदर हो सकता है, इसका जीवंत उदाहरण जनाबाई की अनुभूतियों से उपजा काव्य है। उनकी रचना 'आत्मस्वरुप स्थिती'इसका सुंदर उदाहरण है।
भक्ति के सभी रंगों की मनमोहक अभिव्यक्ति के अलावा जनाबाई की एक महत्वपूर्ण विशेषता यह भी है कि संत परंपरा में उन्होंने हर कवि-कवयित्री का मूल्यांकन बहुत ईमानदारी से किया है।
अतिशूद्र चोखामेळा को वे विट्ठल का कट्टर भक्त बताती हैं। ज्ञानेश्वर को कभी अपना सखा, कभी भाई तो कभी अपने पुत्र के रुप में देखती हैं
जनाबाई की लिखी 'ज्ञानेश्वर स्तुति', ' कूट'आदि रचनाएँ इस संदर्भ में महत्वपूर्ण हैं।
नाथपंथी, योगविद्या के मर्मज्ञ ज्ञानेश्वर के प्रभाव को जनाबाई ने हृदय से स्वीकारा और उनके काव्य में गूढ़ता, उलटबासियों का समावेश होने लगा। अपने समकालीन संतकवियों के प्रभाव को जनाबाई ने कभी नकारा नहीं, न ही विट्ठलभक्ति को अपना एकाधिकार माना। बल्कि जनाबाई तो विट्ठल भक्ति की श्रृंखला में सबका स्थान बताकर ऐतिहासिक दृष्टि से असाधारण महत्वपूर्ण कार्य करती हैं -
विठो माझा लेकुरवाळा, संगे गोपाळांचा मेळा। निवृत्ती हा खांद्यावरी, सोपानाचा हात धरी। पुढे चाले ज्ञानेश्वर, मागे मुक्ताई सुंदर। गोरा कुंभार मांडीवरी, चोखा जिवा बरोबरी। बंका कडियेवरी, नामा करांगुली धरी जनी म्हणे गोपाळा, करी भक्तांचा सोहळा।
(एक स्त्री ही बालबच्चेदार, भरेपूरे परिवार वाले ईश्वर की इतनी सुंदर मूरत गढ़ सकती है। यह क्षमता कोई पुरुष संत कहाँ से लावै?)
जनाबाई केवल महाराष्ट्र के ही संत-कवियों की सटीक जानकारी नहीं रखती थीं। वे इतनी बहुगुणी व बहुज्ञानी कवयित्री थीं कि अपने समकालीन सामाजिक, राजनीतिक, धार्मिक परिवेश में, पूरे भारत वर्ष में कौन-कहाँ-किस रुप में अपना योगदान दे रहा है, इसका व्यवस्थित भान उन्हें था। अपना कार्य करते समय भारतीय संत-कवियों को किन व्यथाओं का सामना करना पड़ रहा है, इसका उल्लेख भी करती हैं -
वैष्णव तो कबीर चोखामेळा महार। तिजा तो चांभार रोहिदास।। सजण कसाई बाया तो कसाब। वैष्णव तो शुद्ध एकानिष्ठि।। कमाल फुलार मुकुंद जोहरी। जिही देव द्वारी वस्ति केली।। राजाई गोणाई आणि तो नामदेव। वैष्णवांचा राव म्हणवितसे।। त्या वैष्णवा चरणी करी ओवाळणी। तेथे दासी जनी शरीराची।।
भक्ति मार्ग में असह्य दुख सहनेवाले उपरोक्त वैष्णवों का मूल्यांकन करते समय जनाबाई स्वयं को दासी भले ही कहती हों, यह पद उनकी विनम्रता, विद्वत्ता और समकालीन परिवेश के प्रति सजगता का परिचायक है।
घर के कामों में रातदिन खटनेवाली अनाथ, उपेक्षित, शूद्र स्त्री की, भक्ति के समस्त सोपानों को पार कर, लौकिक के माध्यम से अलौकिकत्व तक पहुँचने की यह यात्रा और परिवेशगत सजगता अचंभित कर देती है। इतनी सक्षम कवयित्री को संत-परंपरा में दुर्भाग्य से वह स्थान नहीं मिला जिसकी वे अधिकारणी हैं। बहुज्ञ किंतु उपेक्षित संत कवयित्री जनाबाई का काव्य आज भी व्यापक प्रचार-प्रसार एवं पुर्नमूल्यांकन की प्रतीक्षा में है।
सिनार, भिकियासैण तहसील
सिनार, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
मिस यूनीवर्स विजेताओं की सूची
मिस यूनीवर्स उपाधि जीतने वाली महिलाओं की सूची नीचे दी गई है।
राणावाव
राणावाव (Ranavav) भारत के गुजरात राज्य के पोरबन्दर ज़िले में स्थित एक नगर है। यह इसी नाम की तहसील का मुख्यालय भी है।
गुरदासपुर गाँव, मनसूरचक (बेगूसराय)
}
गुरदासपुर मनसूरचक, बेगूसराय, बिहार स्थित एक गाँव है।
विस्थापित परिवार का समाजशास्त्र अध्ययन
=परिचय= विस्थापित परिवारों का समाजशास्त्रीय अध्ययन के लेखक डॉ. अंकुर पारे है। डॉ. अंकुर पारे प्रसिद्द युवा समाजशास्त्री एवं लेखक है। इनके अंतर्राष्ट्रीय एवं राष्ट्रीय शोध पत्रिकाओं में कई महत्वपूर्ण शोध पेपर प्रकाशित हो चुकें है। इनका प्रमुख शोध कार्य विस्थापन, पुनर्वास एवं पुनर्स्थापन पर रहा है।
=समीक्षा= लेखक डॉ. अंकुर पारे ने अपनी पुस्तक “ विस्थापित परिवारों का समाजशास्त्रीय अध्ययन ” में विस्थापन की समस्या का शोधपरक वैज्ञानिक अध्ययन किया है। विस्थापन एक वैश्विक भयावह समस्या है। आर्थिक विकास सभी देशों के लिए अत्यंत आवश्यक है लेकिन विकास परियोजनाओं के सकारात्मक एवं नकारात्मक प्रभाव भी उभर कर सामने आतें है। विकास के कारण विस्थापन अंतर्राष्ट्रीय एवं राष्ट्रीय समस्या के रूप में उभरा है। वैश्विक स्तर पर जहाँ लैबनान, सीरिया, सुडान, घाना, इंडोनेशिया एवं भारत में टिहरी परियोजना उत्तराखंड, बिसलपुर परियोजना हिमाचल प्रदेश, सरदार सरोवर परियोजना गुजरात, कुडनकुलम परियोजना तमिलनाडु, नर्मदा परियोजना मध्यप्रदेश आदि के कारण जो विस्थापन की पीड़ा सामने आई है उसको दूर करने एवं विकास परियोजनाओं का सही क्रियान्वयन हो सके, इस पुस्तक में व्यवहारिक शोधपरक व्याख्या की गई है।
=निष्कर्ष= समाजशास्त्री डॉ. अंकुर पारे ने विस्थापन के सामाजिक, आर्थिक, सांस्कृतिक, धार्मिक एवं राजनीतिक प्रभावों का विस्तृत वैज्ञानिक अध्ययन किया है। देश के विकास के लिए जल विद्युत् परियोजनाओं का निर्माण अत्यन्त आवश्यक है। अतः विकास के लिए परियोजनाओं का निर्माण आवश्यक है। परियोजनाओं के निर्माण के लिए भूमि अधिग्रहित करना पड़ता है जिससे लोगों को विस्थापित होना पड़ता है। विस्थापन के कारण लोगों को जहाँ वो पीढ़ियों से रह रहें है उस स्थान को छोड़ना पड़ता है जिससे सामाजिक संरचना एवं सामाजिक संगठन विघटित हो जाते हैं। विस्थापन से प्रभावित लोग कृषि पर निर्भर है, विस्थापित लोगों की कृषि भूमि छिन जाने से उनके आजीविका का साधन ख़त्म हो जाता है और विस्थापित लोगों को नई जगह पर जीवनयापन करने में मुश्किलों का सामना करना पड़ता है। विस्थापन के कारण विस्थापितों की खाद्य असुरक्षा बढ़ जाती है, पहले वह कृषि से खाद्य सामाग्री प्राप्त कर लेते थे परन्तु विस्थापन के बाद नई जगह में उन्हें खाद्य सामाग्री बाजार से खरीदनी पड़ती है। विस्थापन से विस्थापितों के मानव अधिकारों के उलंघन की समस्या उभरी है। किसी को उसके निवास स्थान से विस्थापित करना और उसकी संपत्ति का उचित मुआवज़ा ना प्रदान करना उसके मानव अधिकारों का उलंघन है। विस्थापन से विस्थापितों के सामाजिक एवं आर्थिक अधिकारों का भी उलंघन होता है। विस्थापन के कारण लोगों में सामाजिक और मानसिक तनाव उत्पन्न होता है जिससे उनका स्वास्थ्य प्रभावित होता है। विस्थापन से लोगों के सामाजिक, आर्थिक एवं सांस्कृतिक जीवन में परिवर्तन होता है।
सन्दर्भ
5. http://www.m24news.com/sociological-study-displaced-families-dr-ankur-pare.html
संकोश नदी
]] संकोश नदी या गदाधर नदी पूर्वोत्तर भारत में एक नदी है जिसका उद्भव उत्तरी भूटान में होता है और भारत के असम राज्य में इसका विलय ब्रह्मपुत्र नदी में हो जाता है। भूटान में इसका नाम पुना त्सांग छू है।
हैरी लैम्पर्ट
हैरी लैम्पर्ट (3 नवंबर 1916 – 13 नवंबर 2004) एक अमेरिकी कार्टूनिस्ट और लेखक थे।
न्यू यॉर्क शहर में जन्मे हैरी ने 16 वर्ष की उम्र सही काम करना शुरू कर दिया था, और उन्होंने उस समय पोपी द सेलर, बेटी बूप और कोको द क्लाउन जैसे कार्टून चरित्रों का चित्रण किया। 40 के दशक में वह डीसी कॉमिक्स के लिए चित्रण करने लगे, और उन्होंने गार्डनर फॉक्स के साथ मिलकर फ्लैश की रचना की। इसके अतिरिक्त उन्होंने द किंग और एटम जैसे चरित्रों को भी बनाया।
इसके वाद वह न्यू यॉर्क टाइम्स समेत कई समाचार पत्रों के लिए कार्टून बनाने लगे। 1976 में रिटायर होने के बाद उन्होंने कुछ पुस्तकें भी लिखी। 13 नवंबर 2004 को फ्लोरिडा में प्रोस्ट्रेट कैंसर के कारण उनका निधन हो गया।
हज़ारद्वारी महल
हज़ारद्वारी महल, हजारद्वारी महल या सिर्फ हज़ारद्वारी (बांग्ला:হাজারদুয়ারি; हाजारदूयारी), जिसे पहले 'बड़ा कोठी' के नाम से जाना जाता था, भारत के राज्य पश्चिम बंगाल के मुर्शिदाबाद जिले के किला निज़ामात के परिसर में स्थित है। इसका निर्माण उन्नीसवीं शताब्दी में बंगाल, बिहार और उड़ीसा के नवाब नाजीम हुमायूं जेह (1824-1838) के शासनकाल के दौरान, वास्तुकार डंकन मैक्लॉड द्वारा किया गया था।
महल का आधारशिला 9 अगस्त 1829 को रखी गई थी, और उसी दिन निर्माण कार्य भी शुरू किया गया था। विलियम कैवेन्डिश तब तत्कालीन गवर्नर जनरल थे अब, हज़ारद्वारी महल मुर्शिदाबाद शहर में सबसे विशिष्ट इमारत है। 1985 में, बेहतर संरक्षण के लिए इस महल को भारतीय पुरातत्व सर्वेक्षण को सौंप दिया गया था।
प्रसवपूर्व देखभाल
प्रसूतिपूर्व देखभाल (Prenatal care) स्वास्थ्य की एक निरोधक देखभाल है। इसके अन्तर्गत अनेक गतिविधियाँ आतीं हैं, जैसे स्वास्थ्य परीक्षण, स्वस्थ जीवनशैली से सम्बन्धित सुझाव, गर्भावस्था में होने वाले शारीरिक परिवर्तनों से सम्बन्धित जानकारी देना, जन्मपूर्व पोषण (विटामिन आदि की जानकारी), आदि। प्रसूतिपूर्व देखभाल से अनेक लाभ होते हैं, जैसे गर्भिणी की मृत्यु से बचाव, गर्भस्राव से बचाव,  जन्म के समय कम भार, आदि से बचाव।
उच्च आय वाले देशों में परम्परागत रूप से निम्नलिखित कार्य प्रसूतिपूर्व देखभाल के अन्तर्गत आते हैं-
प्रसवपूर्व देखभाल
प्रसव पूर्व देखभाल, गर्भावस्था की विभिन्न जटिलताओं की जांच के लिए महत्वपूर्ण है। इसके लिए शारीरिक और नियमित प्रयोगशाला परीक्षणों के लिए नियमित रूप से परीक्षण स्थल जाना पड़ता है:
पहली तिमाही
डाउंस सिंड्रोम (त्रिगुणसूत्रता 21) और त्रिगुणसूत्रता 18 की आनुवंशिक जांच आम तौर पर 16-18 सप्ताह की अवधि वाली दूसरी तिमाही में किया जाने वाले डाउंस सिंड्रोम की एएफपी-क्वैड (AFP-Quad) जांच से संयुक्त राज्य अमेरिका में राष्ट्रीय मानक बड़ी तेज़ी से विकास हो रहा है। भ्रूण की ग्रीवा (मोटी त्वचा ठीक नहीं होती है) और दो रसायन (विश्लेष्य पदार्थ) पैप-ए (Papp-a) और बीएचसीजी (bhcg) (स्वयं गर्भावस्था हार्मोन स्तर) के अल्ट्रासाउंड के साथ 10 से 13 सप्ताह के बाद नवीन एकीकृत जांच (जिसे पहले फास्टर (F.A.S.T.E.R) कहा जाता था, जो फर्स्ट एण्ड सेकण्ड ट्राइमेस्टर अर्ली रिज़ल्ट्स अर्थात् पहली और दूसरी तिमाही के आरंभिक परिणाम का संक्षिप रूप है) की जा सकती है। यह बहुत जल्द एक सटीक जोखिम प्रोफ़ाइल प्रदान करता है। उसके बाद 15 से 20 सप्ताह में दूसरी बार खून की जांच की जाती है जिससे जोखिम के बारे में और अधिक स्पष्ट जानकारी प्राप्त होती है। अल्ट्रासाउंड और द्वितीय रक्त परीक्षण की वजह से इसका खर्च, एएफपी-क्वैड जांच से अधिक होता है लेकिन देखा गया है कि इसके पीछे खर्च करने की दर 92% है।
प्रसव पूर्व रिकॉर्ड
प्रसूति-विशेषज्ञ या प्रसूति-सहायिका से पहली मुलाक़ात के समय गर्भवती महिला को प्रसव पूर्व रिकॉर्ड को साथ लाने के लिए कहा जाता है, जिसमें उसकी चिकित्सा का इतिहास और शारीरिक परीक्षा की रिपोर्ट शामिल रहती है। उसके बाद जितनी बार वह डॉक्टर से मिलने जाती है, उतनी बार उसके गर्भ की आयु की जांच की जाती है।
सिम्फाइसिस-फंडल हाईट या अस्थिसंयोजिका-बुध्‍नपरक ऊंचाई (जिसे संक्षेप में एसएफएच या SFH कहा जाता है और सेंटीमीटर में व्यक्त किया जाता है), गर्भधारण के 20 सप्ताह बाद गर्भ की आयु के बराबर होनी चाहिए और भ्रूण की वृद्धि को प्रसव पूर्व मुलाक़ात के दौरान एक वक्र पर दर्शाना चाहिए। गर्भ के अन्दर के बच्चे की स्थिति का पता लगाने के लिए प्रसूति-सहायिका या प्रसूति-विशेषज्ञ, लियोपोल्ड कौशल का इस्तेमाल करके छूकर बच्चे का परीक्षण करते हैं। रक्तचाप पर भी नज़र रखी जानी चाहिए जो सामान्य गर्भधारण में 140/90 तक हो सकता है। उच्च रक्तचाप (हाई ब्लड प्रेशर) से अतिरक्तदाब (हाइपरटेंशन) का संकेत मिलता है और अगर गंभीर सूजन (एडीमा अर्थात् शोफ़ अर्थात् पानी वाला सूजन) होती है और पेशाब के माध्यम से प्रोटीन भी निकलता है, तो शायद पूर्व-प्रसवाक्षेप होने का भी संकेत मिलता है।
भ्रूण की जीवन-क्षमता के साथ-साथ जन्मजात समस्याओं के आकलन में मदद करने के लिए भ्रूण की जांच भी की जाती है। आनुवंशिक दशा वाले शिशु का धारण करने में जिन परिवारों को ज्यादा खतरा होने की सम्भावना रहती है, उन परिवारों को अक्सर आनुवंशिक परामर्श प्रदान किया जाता है। भ्रूण में डाउंस सिंड्रोम और अन्य गुणसूत्र असामान्यताओं की जांच करने के लिए 35 या उससे अधिक उम्र की महिलाओं के लिए कभी-कभी 20 सप्ताह के आसपास उल्ववेधन किया जाता है।
उल्ववेधन करने से भी पहले डाउन सिंड्रोम जैसे विकारों की जांच करने के लिए भी माता को त्रिगुण परीक्षण, पश्चग्रीवा की जांच, नाक की हड्डी, अल्फा-भ्रूणप्रोटीन की जांच और जरायुगत अंकुर नमूना लेना जैसे परीक्षणों को से गुजरना पड़ सकता है। उल्ववेधन, भ्रूण की एक प्रसव पूर्व आनुवंशिक जांच है, जिसके तहत गर्भोदक से भ्रूण के डीएनए (DNA) निकालने के लिए माता के पेट की दीवार और गर्भाशय की दीवार में एक सुई घुसाया जाता है। इस उल्ववेधन की क्रिया में गर्भपात और भ्रूण की क्षति होने का खतरा रहता है क्योंकि इसके तहत शिशु धारित गर्भाशय का वेधन किया जाता है।
चित्रण (इमेजिंग)
चित्रण या इमेजिंग, गर्भावस्था की निगरानी करने का एक और महत्वपूर्ण तरीका है। गर्भावस्था की पहली तिमाही में भी आम तौर पर माता और भ्रूण का चित्र लिया जाता है। ऐसा माता से जुड़ी समस्याओं की भविष्यवाणी करने के लिए, गर्भाशय के अन्दर गर्भावस्था की पुष्टि करने के लिए, गर्भ की आयु का अनुमान लगाने के लिए, भ्रूणों और गर्भनाल की संख्या का निर्धारण करने के लिए, अस्थानिक गर्भावस्था और पहली तिमाही के रक्तस्राव का मूल्यांकन करने के लिए और विसंगतियों के आरंभिक लक्षणों का आकलन करने के लिए किया जाता है।
आयनकारी विकिरण की वजह से, विशेष रूप से पहली तिमाही में, एक्स-रे और कंप्यूटरीकृत टोमोग्राफी (सीटी (CT)) का प्रयोग नहीं किया जाता है, जिसका भ्रूण पर टेराटोजेनिक असर पड़ता है। भ्रूण पर मैग्नेटिक रेज़ोनंस इमेजिंग या चुंबकीय अनुनाद चित्रण (एमआरआई (MRI)) का कोई प्रभाव नहीं देखा गया है, लेकिन यह तकनीक नियमित अवलोकन के लिए काफी महंगी है। इसके बजाय, पहली तिमाही में और गर्भावस्था के शुरू से अंत तक चित्रण विकल्प के रूप में अल्ट्रासाउंड का सहारा लिया जाता है क्योंकि इससे कोई विकिरण नहीं निकलता है, इसे उठाकर ले जाया जा सकता है और वास्तविक समय के चित्रण की सुविधा उपलब्ध कराता है।
गर्भावस्था के दौरान किसी भी समय अल्ट्रासाउंड इमेजिंग किया जा सकता है, लेकिन इसका प्रयोग आमतौर पर 12वें सप्ताह (कालनिर्धारणकारी जांच) और 20वें सप्ताह (विस्तृत जांच) में किया जाता है।
एक सामान्य गर्भधारणकाल में एक गर्भ थैली, पीतक थैली और भ्रूणीय स्तम्भ दिखाई देगा। छठीं सप्ताह से पहले मीन जेस्टेशनल सिक डायमीटर या औसत गर्भ थैली व्यास (एमजीडी (MGD)) और छठीं सप्ताह के बाद क्राउन-रम्प लेंथ या शीर्ष से पुट्ठे तक की लंबाई का मूल्यांकन करके गर्भ की आयु का आकलन किया जा सकता है। एकाधिक गर्भ का मूल्यांकन मौजूद गर्भोदक थैलियों और गर्भनालों की संख्या द्वारा किया जाता है।
जटिलताएं और आपातकालीन परिस्थितियां
प्रमुख आपातकालीन परिस्थितियों में शामिल हैं:
स्वाति सिंह
स्वाति सिंह एक भारतीय राजनीतिज्ञ और उत्तर प्रदेश सरकार में की एक मंत्री हैं। वे एनआरआई, बाढ़ नियंत्रण, कृषि आयात, कृषि विपणन, कृषि, विदेश व्यापार की मन्त्री तथा महिला कल्याण मंत्रालय, परिवार कल्याण, मातृत्व और बाल कल्याण मन्त्रालयों की राज्य मंत्री हैं।
प्रसवपूर्व देखभाल
भ्रूण आकलन
भ्रूण के आकार से गर्भावस्था के गर्भकालीन आयु का निर्धारण करने के लिए अल्ट्रासाउंड का नियमित प्रयोग किया जाता है, सबसे सटीक तिथि-निर्धारण भ्रूण के विकास पर महत्वपूर्ण रूप से अन्य कारकों का प्रभाव पड़ने से पहले पहली तिमाही में होता है। अल्ट्रासाउंड का इस्तेमाल आनुवंशिक विसंगतियों (या अन्य भ्रूणीय विसंगतियों) का पता लगाने और बायोफिज़िकल प्रोफाइलों या जैवशारीरिक रूपरेखाओं (बीपीपी (BPP)) का निर्धारण करने के लिए भी किया जाता है, जिसका पता आम तौर पर दूसरी तिमाही में आसानी से किया जाता है जब भ्रूणीय संरचनाएं पहले से बड़ी और अधिक विकसित होती हैं। विशेष प्रकार के अल्ट्रासाउंड उपकरणों से नाभ्य धमनी में कम/अनुपस्थित/विपरीत या अनुशिथिलक रक्त प्रवाह का पता लगाने के लिए नाभ्य रज्जु में रक्त प्रवाह वेग का भी मूल्यांकन किया जा सकता है।
स्वाति सिंह
व्यावसायिक जीवन
उनके पति का नाम दया शंकर सिंह हैं।
प्रसवपूर्व देखभाल
भ्रूण आकलन
मूल्यांकन के लिए प्रयोग किए जाने वाले अन्य साधनों में शामिल हैं:
स्वाति सिंह
राजनीतिक करियर
वह मुख्यमंत्री योगी आदित्यनाथ के केबिनेट में राज्य मंत्री बन गए।
प्रसवपूर्व देखभाल
प्रेरण
प्रेरण, एक महिला में कृत्रिम रूप से या समय से पहले प्रसव को उत्तेजित करने की एक विधि है। प्रेरित करने के कारणों में पूर्व प्रसवाक्षेप, जन्म समूह, मधुमेह और अन्य विभिन्न सामान्य चिकित्सीय हालत, जैसे - गुर्दे की बीमारी शामिल हो सकते हैं। यदि भ्रूण या माता का जोखिम फेफड़े की परिपक्वता की परवाह किए बिना समय से पहले भ्रूण के प्रसव के जोखिम से अधिक होता है तो गर्भधारण के 34 सप्ताह के बाद कभी भी प्रेरण किया जा सकता है। यदि कोई महिला अंत में 41-42 सप्ताह तक बच्चे को जन्म नहीं देती है, तो उसे प्रेरित किया जा सकता है, क्योंकि गर्भनाल इस तारीख के बाद अस्थिर हो सकता है।
कई तरीकों से प्रेरित किया जा सकता है: प्रवेश करना
प्रसव पश्चात्
पश्चिमी दुनिया में एक अस्पताल में बच्चे को जन्म देने वाली महिला उतनी जल्दी अस्पताल से छुट्टी ले सकती है जितनी जल्दी वह चिकित्सा की दृष्टि से स्थिर हो जाती है और घर जाने का विकल्प चुनती है, जो ज्यादा से ज्यादा प्रसव होने के कुछ घंटे बाद का समय हो सकता है, हालांकि सहज योनिक प्रसव (एसवीडी (SVD)) के बाद रूकने की औसत अवधि 1 से 2 दिन और शल्य क्रिया द्वारा प्रसव होने के बाद रूकने का औसत समय 3 से 4 दिन है। इस अवधि के दौरान रक्तस्राव, आंत्र और मूत्राशय की क्रियाशीलता के लिए माता की निगरानी और बच्चे की देखभाल की जाती है। शिशु के स्वास्थ्य पर भी नज़र रखी जाती है।
वेतन
देश के आधार पर प्रसूति-विशेषज्ञ के वेतन में अंतर होता है। संयुक्त राज्य अमेरिका में, वेतन की सीमा $200,000 से $339,738 तक है।
उत्तराखण्ड राज्य आन्दोलन
उत्तराखण्ड राज्य आन्दोलन, उत्तराखण्ड राज्य के बनने से पहले की वे घटनाएँ हैं जो अन्ततः उत्तराखण्ड राज्य के रूप में परिणीत हुईं। राज्य का गठन ९ नवम्बर, २००० को भारत के सत्ताइसवें राज्य के रूप में हुआ। यहाँ पर यह उल्लेखनीय है कि उत्तराखण्ड राज्य का गठन बहुत लम्बे संघर्ष और बलिदानों के फलस्वरूप हुआ। उत्तराखण्ड राज्य की माँग सर्वप्रथम १८९७ में उठी और धीरे-धीरे यह माँग अनेकों समय उठती रही। १९९४ में इस माँग ने जनान्दोलन का रूप ले लिया और अन्ततः नियत तिथि पर यह देश का सत्ताइसवाँ राज्य बना।
पृष्ठभूमि
उत्तरांचल हिमालय पर्वत क्षेत्र के एक बड़े भाग में स्थित है। इस क्षेत्र की सीमायें चीन, तिब्बत एवं नेपाल की अंतर्राष्ट्रीय सीमाओं को छूती हैं। उत्तर प्रदेश की सभी छोटी-बड़ी नदियों का उद्गम इसी क्षेत्र से हुआ है। उत्तरांचल क्षेत्र में छोटी-छोटी पहाड़ियों से लेकर उँची पर्वत श्रंखलाये तक विद्यमान हैं। इनमें अधिकांश समय तक बर्फ से ढकी रहने वाली नन्दा देवी, त्रिशुल, केदारनाथ, नीलकंठ तथा चौखंभा पर्वत चोटियाँ हैं। परिस्थितकीय विभिन्नताओं के कारण इस क्षेत्र में भिन्न-भिन्न वनस्पतियाँ व जीव-जन्तु विद्यमान हैं।
उत्तरांचल आन्दोलन - उत्तरांचल को अलग राज्य की मान्यता देने को लेकर उत्तरांचल आन्दोलन सन् १९५७ में प्रारंभ हुआ। उत्तरांचलवासियों की मांग है कि कई राज्य ऐसे हैं जिनका क्षेत्रफल और जनसंख्या प्रस्तावित उत्तरांतल राज्य से काफी कम है। इसके अतिरिक्त पहाड़ों का दुर्गम जीवन और पिछड़े होने की वजह से इस क्षेत्र का संपूर्ण विकास नहीं हो पा रहा है। अत: उत्तराखण्ड को उत्तर प्रदेश से अलग करके उसे सम्पूर्ण राज्य का दर्जा मिलना चाहिए। हालांकि उत्तराखण्ड राज्य बनाये जाने के टिहरी के पूर्व नरेश मानवेन्द्र शाह के १९५७ के आन्दोलन से पूर्व ही १९५२ में कम्युनिस्ट नेता पी.सी. जोशी ने पर्वतीय क्षेत्र को स्वायता देने की सर्वप्रथम मांग रखी थी।
१९६२ को चीन के साथ युद्ध के समय इस आन्दोलन को राष्ट्रहित में स्थगित कर दिया गया था, बाद में १९७९ में उत्तरांचल क्रान्ति दल (उक्रांद) का गठन मसूरी में हुआ, १२ वर्ष के आन्दोलन के बाद १२ आगस्त १९९१ को उत्तर प्रदेश की विधान सभा ने उत्तरांचल राज्य का प्रस्ताव पास कर केन्द्र सरकार की स्वीकृति के लिए भेजा गया। २४ आगस्त १९९४ को उत्तर प्रदेश विधान सभा में एक बार पुन: उत्तराखण्ड राज्य का प्रस्ताव पास करके केन्द्र सरकार को मंजूरी के लिए भेजा गया।
उत्तर में हिमाच्छादित पर्वत श्रंखला, दक्षिण में दून और तराई-भाबर के घने जंगल, पूर्व में सदानीरा काली और पश्चिम में टोंस नदियों की भौगोलिक परिधि में स्थित उत्तरांचल नाम से ज्ञात मध्य हिमालय का प्रदेश एक सांस्कृतिक क्षेत्र माना जाता है।
इस प्रान्त का नाम कूर्माचल या कुमाऊँ होने के विषय में यह किम्वदन्ती कुमाउँ के लोगों में प्रचलित है कि जब विष्णु भगवान का दूसरा अवतार कूर्म अथवा कछुवे का हुआ, तो वह अवतार कहा जाता है कि चंपावती नदी के पूर्व कूर्म पर्वत में जिसे आजकल कांड़देव या कानदेव कहते हैं, ३ वर्ष तक खड़ा रहा। उस समय हाहा हूहू देवतागण तथा नारदादि मुनीश्वरों ने उसकी प्रशंसा की। उस कूर्म (कच्छप)-अवतार के चरणों का चिन्ह पत्थर में हो गया और वह अब तक विद्यमान होना कहा जाता है। तब से इस पर्वत का नाम कूर्माचल (कूर्मअअचल) हो गया। कूर्माचल का प्राकृत रूप बिगड़ते-बिगड़ते 'कूमू' बन गया और यही शब्द भाषा में 'कुमाऊँ' में परिवर्तित हो गया। पहले यह नाम चंपावत तथा उसके आसपास के गाँवों को दिया गया। तत्पश्चात काली नदी के किनारे के प्रान्त-चालसी, गुमदेश, रेगङू, गंगोल, खिलफती और उन्हीं से मिली हूई ध्यानिरौ आदि पट्टियाँ भी काली कुमाऊँ नाम से प्रसिद्ध हुई। ज्यों-ज्यों चंदों का राज्य-विस्तार बढ़ा, तो कूर्माचल उर्फ़े कुमाऊँ इस सारे प्रदेश का नाम हो गया।
सब लोग में यही बात प्रचलित है कि कुमाऊँ का नाम कूर्मपर्वत के कारण पड़ा, पर ठा. जोधसिंह नेगीजी 'हिमालय-भ्रमण' में लिखते हैं - "कुमाऊँ के लोग खेती व धन कमाने में सिद्धहस्त हैं। वे बड़े कमाउ हैं, इससे इस देश का नाम कुमाउँ हुआ"। काली कुमाऊँ का नाम काली नदी के कारण नहीं, बल्कि कालू तड़ागी के नाम से पड़ा, जो किसी समय चम्पावत में राज्य करता था। इन तथ्यों को स्वीकार करना है कि किसी भू-प्रदेश का नाम किसी राजा के नाम से प्रचलित होना सार्वदेशिक नियम नहीं हैं। किसी प्रदेश या भूभाग का नाम किसी कारण से अधिक प्रसिद्ध होते हैं। देवदारु और बाँझ की घनी, काली झाड़ियों से भी इसका विशेषण 'काली' गया है।
चंद राजाओं के समय ऐसा भी हमें मालूम हुआ है कि कुर्माचल में तीन शासन मंडल थे -
१. काली कुमाऊँ जिसमें काली कुमाऊँ के अतिरिक्त सारे, सीरा अस्कोट भी शामिल थे।
२. अल्मोड़ा - जिसमें सालम, बारामंडल पाली तथा नैनीताल के वर्तमान पहाड़ी इलाके थे।
३. तराऊ भावर का इलाका या माल। ये शासन मंडल उस समय थे, जब चंद-राज्य चरम सीमा को पहुँच गया था।
कुमाऊँ को हूणदेश वाले 'क्युनन' अँग्रेज 'कमाऊन' (कहसोदल), देशी लोग 'कमायूं' यहाँ को रहने वाले 'कुमाऊँ' और संस्कृतज्ञ 'कूर्माचल' कहते हैं। खास काली कुमाऊँ में चंपावत का नाम 'कुमू' कहा जाता है। वहाँ अब भी लोग चंपावत को 'कुमू' कहते है।
संक्षिप्त इतिहास
उत्तराखण्ड संघर्ष से राज्य के गठन तक जिन महत्वपूर्ण तिथियों और घटनाओं ने मुख्य भूमिका निभाई वे इस प्रकार हैं :-
राज्य आन्दोलन की घटनाएँ
उत्तराखण्ड राज्य आन्दोलन में बहुत सी हिंसक घटनाएँ भी हुईं जो इस प्रकार हैं :-
खटीमा गोलीकाण्ड
१ सितम्बर, १९९४ को उत्तराखण्ड राज्य आन्दोलन का काला दिवस माना जाता है, क्योंकि इस दिन जैसी पुलिस की बर्बरतापूर्ण कार्यवाही इससे पहले कहीं और देखने को नहीं मिली थी। पुलिस द्वारा बिना चेतावनी दिए ही आन्दोलनकारियों के ऊपर अंधाधुंध फ़ायरिंग की गई, जिसके परिणामस्वरुप सात आन्दोलनकारियों की मृत्यु हो गई। खटीमा गोलीकाण्ड में मारे गए शहीद :-
इस पुलिस फायरिंग में बिचपुरी निवासी श्री बहादुर सिंह और श्रीपुर बिछुवा निवासी श्री पूरन चन्द भी गम्भीर रूप से घायल हुए थे।
मसूरी गोलीकाण्ड
२ सितम्बर, १९९४ को खटीमा गोलीकाण्ड के विरोध में मौन जुलूस निकाल रहे लोगों पर एक बार फिर पुलिसिया क़हर टूटा। प्रशासन से बातचीत करने गईं दो सगी बहनों को पुलिस ने झूलाघर स्थित आन्दोलनकारियों के कार्यालय में गोली मार दी। इसका विरोध करने पर पुलिस द्वारा अंधाधुंध फ़ायरिंग कर दी गई, जिसमें लगभग २१ लोगों को गोली लगी और इसमें से चार आन्दोलनकारियों की अस्पताल में मृत्यु हो गई।
मसूरी गोलीकाण्ड में मारे गए शहीद :-
रामपुर तिराहा (मुज़फ़्फ़रनगर) गोलीकाण्ड
२ अक्टूबर, १९९४ की रात्रि को दिल्ली रैली में जा रहे आन्दोलनकारियों का रामपुर तिराहा, मुज़फ़्फ़रनगर में पुलिस-प्रशासन ने जैसा दमन किया, उसका उदारहण किसी भी लोकतान्त्रिक देश तो क्या किसी तानाशाह ने भी आज तक दुनिया में नहीं दिया होगा। निहत्थे आन्दोलनकारियों को रात के अन्धेरे में चारों ओर से घेरकर गोलियाँ बरसाई गईं और पहाड़ की सीधी-सादी महिलाओं के साथ दुष्कर्म तक किया गया। इस गोलीकाण्ड में राज्य के ७ आन्दोलनकारी शहीद हो गए थे। इस गोलीकाण्ड के दोषी आठ पुलिसवालों पर, जिनमें तीन पुलिस अधिकारी भी हैं, पर मामला चलाया जा रहा है।
देहरादून गोलीकाण्ड
३ अक्टूबर, १९९४ को रामपुर तिराहा गोलीकाण्ड की सूचना देहरादून में पहुँचते ही लोगों का उग्र होना स्वाभाविक था। इसी बीच इस काण्ड में शहीद स्व० श्री रवीन्द्र सिंह रावत की शवयात्रा पर पुलिस के लाठीचार्ज के बाद स्थिति और उग्र हो गई और लोगों ने पूरे देहरादून में इसके विरोध में प्रदर्शन किया, जिसमें पहले से ही जनाक्रोश को किसी भी हालत में दबाने के लिये तैयार पुलिस ने फ़ायरिंग कर दी, जिसने तीन और लोगों को इस आन्दोलन में शहीद कर दिया।
देहरादून गोलीकाण्ड में मारे गए शहीद: स्व० राजेश रावत की मृत्यु तत्कालीन समाजवादी पार्टी ने सूर्यकान्त धस्माना के घर से हुई फ़ायरिंग में हुई थी।
कोटद्वार काण्ड
३ अक्टूबर १९९४ को पूरा उत्तराखण्ड रामपुर तिराहा काण्ड के विरोध में उबला हुआ था और पुलिस-प्रशासन किसी भी प्रकार से इसके दमन के लिये तैयार था। इसी कड़ी में कोटद्वार में भी आन्दोलन हुआ, जिसमें दो आन्दोलनकारियों को पुलिसकर्मियों द्वारा राइफ़ल के बटों व डण्डों से पीट-पीटकर मार डाला गया
नैनीताल गोलीकाण्ड
नैनीताल में भी विरोध चरम पर था, लेकिन इसका नेतृत्व बुद्धिजीवियों के हाथ में होने के कारण पुलिस कुछ कर नहीं पाई, लेकिन इसकी भड़ास उन्होंने निकाली होटल प्रशान्त में काम करने वाले प्रताप सिंह के ऊपर। आर०ए०एफ० के सिपाहियों ने इन्हें होटल से खींचा और जब ये बचने के लिये होटल मेघदूत की तरफ़ भागे, तो इनकी गर्दन में गोली मारकर हत्या कर दी गई।
श्रीयन्त्र टापू (श्रीनगर) काण्ड
श्रीनगर शहर से २ कि०मी० दूर स्थित श्रीयन्त्र टापू पर आन्दोलनकारियों ने ७ नवम्बर, १९९४ से इन सभी दमनकारी घटनाओं के विरोध और पृथक उत्तराखण्ड राज्य हेतु आमरण अनशन आरम्भ किया। १० नवम्बर, १९९४ को पुलिस ने इस टापू में पहुँचकर अपना क़हर बरपाया, जिसमें कई लोगों को गम्भीर चोटें भी आई, इसी क्रम में पुलिस ने दो युवकों को राइफ़लों के बट और लाठी-डण्डों से मारकर अलकनन्दा नदी में फेंक दिया और उनके ऊपर पत्थरों की बरसात कर दी, जिससे इन दोनों की मृत्यु हो गई।
श्रीयन्त्र टापू में मारे गए शहीद:
इन दोनों शहीदों के शव १४ नवम्बर, १९९४ को बागवान के समीप अलकनन्दा नदी में तैरते हुए पाए गए थे।
ग़ाज़ीपुर
गाजीपुर भारत के उत्तर प्रदेश प्रान्त का एक शहर एवं गाजीपुर जिले का मुख्यालय है। यह गंगा नदी के किनारे स्थित है। यह नगर उत्तर प्रदेश और बिहार की सीमा के बहुत समीप स्थित है। यहाँ की स्थानीय भाषा भोजपुरी एवं हिंदी है। यह बनारस से ७० कि०मी० पूर्व में स्थित है। गाजीपुर को लहुरी काशी भी कहा जाता है। गाजीपुर जिले के बहुत से युवा भारतीय सेना से जुङे हुए हैं इसलिए गाजीपुर जिले को वीरो की धरती भी कहा जाता है। मरणोपरान्त परमवीर चक्र से सम्मानित वीर अब्दुल हमीद यहीं के रहने वाले थें। एशिया का सबसे बड़ा गांव गहमर इसी जिले का हिस्सा है। जहां आज भी लगभग सभी घरों के न्यूनतम एक लोग सेना में तैनात है।
गाजीपुर, अंग्रेजों द्वारा १८२० में स्थापित, एशिया में सबसे बड़े अफ़ीम के कारखाने के लिए प्रख्यात है। यहाँ हथकरघा तथा इत्र उद्योग भी हैं। ब्रिटिश भारत के गवर्नर जनरल लॉर्ड कॉर्नवालिस की मृत्यु यहीं हुई थी तथा वे यहीं दफन हैं। सैदपुर — यह गाजीपुर का एक सबसे व्यापक तहसील है सैदपुर के भीतरी में गुप्त साम्राज्य द्वारा बनाया गया स्तंभ लेख है जिसे इतिहास में भीतरी का स्तंभ लेख के नाम से जाना जाता है और यही एक सदियों पुराना विष्णु मंदिर भी है जो अब जर्जर अवस्था में है।
इतिहास
गाजीपुर की स्थापना तुग़लक़ वंश के शासन काल में सैय्यद मसूद ग़ाज़ी द्वारा की गयी थी । ऐतिहासिक दस्तावेजों के मुताबिक ग़ाज़ीपुर के कठउत पृथ्वीराज चौहान के वंशज राजा मान्धाता का गढ़ था। राजा मांधाता दिल्ली सुल्तान की अधीनता को अस्वीकार कर स्वतंत्र रूप से शासन कर रहा था। दिल्ली के तुगलक वंश के सुल्तान को इस बात की सूचना दी गई जिसके बाद मुहम्मद बिन तुगलक के सिपहसालार सैयद मसूद अल हुसैनी ने सेना की टुकड़ी के साथ राजा मांधाता के गढ़ पर हमला कर दिया। इस युद्ध में राजा मांधाता की पराजय हुई। जिसके बाद मृत राजा की संपत्ति का उत्तराधिकारी सैयद मसूद अल हुसैनी को बना दिया गया। इस जंग में जीत के बाद दिल्ली सुल्तान की ओर से सैयद मसूद अल हुसैनी को मलिक-अल-सादात गााजी  की उपाधि से नवाजा गया। जिसके बाद सैयद मसूद गाजी ने कठउत के बगल में गौसुपर को अपना गढ़ बनाया।
वैदिक काल में ग़ाज़ीपुर घने वनों से ढका था तथा उस समय यहाँ कई संतों के आश्रम थे। इस स्थान का सम्बन्ध रामायण से भी है। कहा जाता है कि महर्षि परशुराम के पिता जमदग्नि यहाँ रहते थे। प्रसिद्ध गौतम महर्षि तथा च्यवन ने यहीं शिक्षा प्राप्त की। भगवान बुद्ध ने अपना पहला प्रवचन सारनाथ में दिया था जोकि यहाँ से अधिक दूर नहीं है। बहुत से स्तूप उस काल के प्रमाण हैं। ग़ाज़ीपुर सल्तनत काल से मुग़ल काल तक एक महत्त्वपूर्ण क्षेत्र था।
नेहरू स्टेडियम
यह गाजीपुर शहर का एकमात्र स्टेडियम है, जिसका नाम भारत के प्रथम प्रधानमंत्री जवाहरलाल नेहरू के नाम पड़ा है। स्टेडियम आम तौर पर विभिन्न जिला स्तरीय खेलकूद प्रतियोगिताओं के लिए प्रयोग किया जाता है। जनपद गाजीपुर में मिनी स्टेडियम मिर्चा,उसिया,बारा,देवैथा,रामपुर फुटबॉल, कुश्ती इत्यादि गांव में स्टेडियमों की संख्या ज्यादा है
चकेरी धाम
सैदपर से 10 किलोमीटर पूर्व की दिशा मे मां गंगा के किनारे पर बसा है। इस मन्दिर की स्थापना काशी के राजा ने सैकड़ो साल पहले करायी थी। मन्दिर के पश्चिम दिशा में राजा की नील और चुने के कारख़ाने टूटे अवस्था मे आज भी विद्यमान है, पास में ही अधिकारिक आवास भी मौजूद है। नवनिर्मित मन्दिर के निर्माणकर्ता एक महंत जी है।